**Reglament de la cursa 150’ de Resistència BTT Tordera**

1. La prova consisteix a fer el major número de voltes a un circuit de 2,2 km aprox. Els temps seran controlats per xip i la cursa es donarà per finalitzada quan s’acompleixin 150 minuts i el primer corredor passi la línia d’arribada, la resta de corredors haurà de finalitzar la volta en curs. És obligatori l’ús del casc durant tota la cursa
2. La inscripció de la prova es pot realitzar en dos modalitats: individual o parelles. El participant que estigui dins del circuit sempre ha de portar el xip de cronometratge. Els corredors individuals tindran un carril habilitat específicament per ells que no podrà ser emprat per corredors de categoria individual. Per tal que la parella tingui dret a puntuació cal que ambdós participants facin com a mínim una volta al circuit cadascú. En cas contrari quedaran desqualificats.
3. Les categories que opten premi seran Cadet, Júnior, Sènior , Màster 30/40, veterans +50, mixtes, fèmines i individual. Un equip format per dos corredors d’edats diferents entrarà a la classificació de la categoria de major nivell, exceptuant la categoria mixta que es considerarà a tots els efectes categoria única. És obligatori presentar el DNI o llicència en vigor per acreditar l’edat del participant. En cas contrari no es podrà competir.
4. Cada corredor porta la seva bicicleta, per motius de seguretat NO es pot circular en cap cas en sentit contrari per l’itinerari del circuit. En cas de punxada o qualsevol altre avaria heu d’acabar la volta i arribar al box per la seva reparació. Si l’avaria no es pot arreglar s’haurà d’abandonar la prova ja que no et pot canviar de bicicleta, o bé el corredor que encara pugui continuar, només optarà al premi de volta ràpida no a la classificació final. Cada corredor rebrà 1 dorsal que s’haurà de mostrar de forma visible al manillar de la bicicleta. no està permès retallar ni doblegar els dorsals sota cap circumstància.
5. La sortida és farà tipus “Graella de sortida” i l’ordre de sortida es determinarà per rigorós ordre d’inscripció, el primer que s’inscrigui, tindrà la primera posició a la graella, i així successivament. El segon corredor haurà de romandre a l’espera a la zona de transició determinada per l’organització.
6. Cada equip / participant disposarà d’un box que s’assignarà per ordre d’inscripció. Els dorsals seguiran el mateix criteri.
7. Els relleus s’han de fer zona de transició determinada per l’organització. El canvi de corredor es farà amb els peus a terra, MAI en marxa, i amb el canvi de la polsera entregada per l’organització. Si no es respecta la norma es penalitzarà amb una volta.
8. L’organització es reserva el dret a resoldre qualsevol conflicte que pugui sorgir durant la prova. Les decisions de l’organització seran inapel·lables.
9. En aquesta cursa no està permesa la participació de bicicletes elèctriques (ebikes)
10. La participació a la cursa implica l’acceptació del reglament.

Moltes gràcies per la vostra participació i a gaudir de la cursa!!!

L’organització. Tordera, 24 de Maig 2025